open-index/open-wikipedia-markdown huggingface dataset:
திருக்கல்லறைத் தேவாலயம்

**திருக்கல்லறைத் தேவாலயம்** அல்லது **திருக்கல்லறை பேராலயம்** அல்லது கிழக்குச் சபையினால் **உயிர்ப்புத் தேவாலயம்** என்று அழைக்கப்படும் இது, மதிலாலான பழைய நகரின் கிறிஸ்தவப் பகுதியினுள்  உள்ள ஓர் தேவாலயமாகும்.

இப்பகுதி கொல்கொத்தா (கல்வாரி மலை) மதிப்புக்குரியதாகியது. ஏனென்றால் இங்கேதான் இயேசு சிலுவையிலறையப்பட்டு கல்லறையில் அடக்கம் செய்யப்பட்டார். பல கிறிஸ்தவர்களுக்கு, குறிப்பாக நான்காம் நூற்றாண்டிலிருந்து யாத்திரிகர்களுக்கு, இயேசு இந்த இடத்தில் உயிர்த்தெழுந்த காரணத்தினால் இத்தேவாலயம் மிக முதன்மையான இடமாகும். இன்றும் இது எருசலேமின் கிரேக்க சபை தலைமைக்குருவின் தலைமைப்பீடமும், சில கிறிஸ்தவ சபைகளுக்கிடையே பங்கிடப்பட்ட கட்டடங்கள் பொறுப்பிலுள்ளது. நூற்றாண்டுகளாக மாற்றமடையாத சிக்கலான ஏற்பாடுகளும் காணப்படுகின்றது. இன்று கிழக்கு சபை, கீழ்த்திசை சபை, உரோமன் கத்தோலிக்கம் என்பனவற்றின் வீடாகவுள்ளது. அங்கிலிக்கன், ஒருமைக்கோட்பாட்டுச் சபை, புரட்டஸ்தாந்து சபை என்பனவற்றிற்கு இத்தேவாலயத்தில் நிரந்தர பிரசன்னம் இல்லை. இவர்கள் எருசலேமிலுள்ள தோட்டக் கல்லறையினை உண்மையான இயேசுவின் சிலுவை மரணம், உயிர்ப்பு ஆகியவற்றின் மதிற்பிக்குரிய இடமாக பேணுகின்றார்கள்.

## வரலாறு
### கட்டுமானம்
இந்த ஆலயம் தற்போது அமைந்துள்ள இடம் இரண்டாம் நூற்றாண்டில் அப்ரடைட்டின் கோவிலாகக் காணப்பட்டது. சில புராதன எழுத்தாளர்கள் வீனஸ் கோவிலாக இருந்தது என்கின்றனர். எசேபியஸ் *கொன்ஸ்டான்டைனின் வாழ்வு* எனும் தன் நூலில் இந்த இடம் கிறிஸ்தவர்களின் மதிப்புக்குரிய இடமாகவே இருந்தது,, ஆனால் காட்ரியன் கிறிஸ்தவம் மீது கொண்ட வெறுப்பினால், இதன் மீது தன் சொந்த கோவிலைக் கட்டி, வேண்டுமென்றே மறைத்தான் என்கிறார். எசேபியஸ் இதுபற்றி அதிகம் கூறாதபோதும், அப்ரடைட்டின் கோவில் காட்ரியனின் எருசலேம் மீள் கட்டமைப்பின் பகுதியாகவே கட்டப்பட்டிருக்க வாய்ப்பிருக்கின்றது. கி.பி. 70 யூதப் புரட்சி மற்றும் கோக்பா புரட்சிகளின் (கி.பி 132-135) பின் ஏற்பட்ட அழிவைத் தொடர்ந்து, 135 இல் ஆலியா கபிடோனியா அபிவிருத்தியின் பகுதியாக இது இடம் பெற்றிருக்கலாம்.

## மேற்கோள்கள்

பகுப்பு:இசுரேலிலுள்ள தேவாலயங்கள்‎
பகுப்பு:இயேசுவின் கல்லறையென குறிப்பிடப்படுபவை
குறு ஒளிர்வண்டம்

[thumb|300px|[யூஜிசி 9128 என்னும் குறு ஒளிர்வண்டத்தில் நூறு மில்லியன் விண்மீன்களே காணப்படுகின்றன.]]

**குறு ஒளிர்வண்டம்** (*dwarf galaxy*) என்பது சில பில்லியன் விண்மீன்களைக் கொண்ட ஒரு சிறிய விண்மீன் பேரடையாகும். எமது பால் வழிப் பேரடையில் இருக்கக்கூடிய 200–400 பில்லியன் விண்மீன்களின் எண்ணிக்கையுடன் ஒப்பிடுகையில் குறு ஒளிர்வண்டம் ஒன்றில் உள்ள விண்மீன்களின் எண்ணிக்கை மிகக் குறைவானதாகும். 30 பில்லியன் விண்மீன்களைக் கொண்ட பெரும் மெகல்லானிய மேகங்கள் சிலவேளைகளில் குறு ஒளிர்வண்டமெனக் கூறப்படுகிறது.

## குறு ஒளிர்வண்டத்தின் தோற்றம்
தற்போதைய கொள்கையின் படி, குறு ஒளிர்வண்டங்கள் உட்பட பெரும்பாலான விண்மீன் பேரடைகள் கரும்பொருளின் உதவியுடன் அல்லது உலோகங்களைக் கொண்டிருக்கக்கூடிய வளிமங்களினால் உருவாகின. ஆனாலும், நாசாவின் அண்டத் தேட்டக் கலம் என்ற விண்கலம் உலோகங்களைக் கொண்டிராத வளிமங்களினால் உருவாகிய புதிய குறு ஒளிர்வண்டங்களைக் கண்டறிந்துள்ளது..

## உள் குறு ஒளிர்வண்டங்கள்
[thumb|[பீனிக்சு குறு ஒளிர்வண்டம்: இதன் உட்பகுதியில் இளம் விண்மீன்களும், வெளிப்பகுதியில் வயது போன விண்மீன்களும் காணப்படுகின்றன]]
உட் குழுவில் பெருமளவு குறு ஒளிர்வண்டங்கள் காணப்படுகின்றன: இவை பெரும்பாலும் பால் வழி, அந்திரொமேடா பேரடை, முக்கோண விண்மீன் பேரடை போன்ற பெரும் பேரடைகளைச் சுற்றி வலம் வருகின்றன. 2007 ஆம் ஆண்டில் வெளியிடப்பட்ட ஆய்வு முடிவுகளில் பெரும்பாலான குறு ஒளிர்வண்டங்கள் பால் வழி, அந்திரொமேடா பேரடை போன்றவற்றின் ஆரம்பப் படிமுறை வளர்ச்சியின் போது ஏற்பட்ட பரலை விசைகளினால் (tidal forces) உருவாகின எனக் கூறப்பட்டுள்ளது. இத்தகைய குறு ஒளிர்வண்டங்கள் விண்மீன் பேரடைகளின் மோதுகையினால் உருவாகின்றன.

பால் வழியை 20 இற்கும் மேற்பட்ட குறு ஒளிர்வண்டங்கள் சுற்றிவருவதாகத் தெரியவந்துள்ளது. 2008 ஆய்வு முடிவுகளின் படி பால் வழியில் காணப்படும் மிகப்பெரும் உருண்டையான விண்மீன் தொகுதியான ஒமேகா செண்ட்டாரி ஒரு குறு ஒளிர்வண்டம் என வானியலாளர்கள் கருதுகின்றனர். இதன் நடுவே கருங்குழி ஒன்று காணப்படுவதையும் கண்டறிந்துள்ளனர்.

## மேற்கோள்கள்

## வெளி இணைப்புகள்

* Milky Way Satellite Galaxies 
* SPACE.com article on "hobbit galaxies"
* ''Science'' article on "hobbit galaxies" 

பகுப்பு:விண்மீன் பேரடைகள்
பால் ஹெரௌல்ட்

**பால் ஹெரௌல்ட்** ( Paul(**Louis-Toussaint**)Héroult, 10-4-1863 – 9-5-1914): பிரான்சு நாட்டைச் சேர்ந்த அறிவியலாளர். மின்னாற்பகுப்பு முறையில் அலுமினியத்தைப் பிரித்தெடுத்தவர். மின்எஃகு உலையைக் கண்டறிந்தவர்.
## இளமையும் கல்வியும்
பால் ஹெரௌல்ட்,  பிரான்சு நாட்டில் தரி-ஹார்கோர்ட்டில் உள்ள கால்வீடாசு என்ற இடத்தில் ஏப்ரல் 10, 1863 அன்று, பிறந்தார். இவரின் தந்தை பேட்ரைஸ் ஒரு தோல்பதனிடுதல் தொழிலில் ஈடுபட்டிருந்தார்.
பள்ளி நேரம் முடிந்தபிறகு தன்னுடைய தந்தையின் நண்பரான பெல்லியார் என்ற வழக்குரைஞர் வீட்டிற்குச் சென்று அவர் வைத்திருந்த நூலகத்தில் உள்ள, அறிவியல் கண்டுபிடிப்புகள் மற்றும் ஆய்வுகள் தொடர்பான நூல்களை பால் ஹெரௌல்ட் விரும்பிப்படிப்பார். அப்பொழுது கிளயர் டிவில்லி எழுதிய "அலுமினியம், பண்புகள், தயாரிப்பு மற்றும் பயன்கள்" என்ற நூலைப் படிக்க நேரிட்டது. அப்பொழுது முதலே அவருக்கு அலுமினியத்தின் மீது ஒரு ஈடுபாடு ஏற்பட்டது

தனது 19 ஆவது வயதில் புகழ்மிக்க 'எகோல் டெஸ் மைன்ஸ்'(ecole des Mines) கல்லூரியில் மாணவராகச் சேர்ந்தார். அங்கு வேதியல் பேராசிரியருடன் நல்லுறவை, நட்பை ஏற்படுத்திக் கொண்டார். அலுமினியம் சேர்மங்களை  மின்னாற்பகுத்தலுக்கு உட்படுத்தி பல்வேறு சோதனைகளை மேற்கொண்டார். மற்ற பாடங்களில் ஆர்வம் காட்டாததால், முத்லாம் ஆண்டில் தோல்வியைத் தழுவினார். அதனால் கல்லூரியிலிருந்து வெளியேற்றப்பட்டர்.

## ஆய்வுப்பணிகள்

1883-ல் அவரின் தந்தையின் மறைவுக்குப் பிறகு அவர் கவனித்து வந்த தோல் பதனிடும் தொழிலை மேற்கொள்ள வேண்டிவந்தது. ஆனாலும் தோல் பதனிடும் கட்டடத்திலும், தன்னுடைய அலுமினியம் தொடர்பான ஆய்வுகளை மேற்கொண்டார். தனது தாயிடம் 50,000 பிராங்குகள் பெற்றுக்கொண்டு ஆய்வுக்குத் தேவையான மின்சார மோட்டாரை வாங்கினார். அலுமினிய ஆக்சைடை மின்சாரம் கொண்டு ஒடுக்கும்போது அலுமினியம் மிகச் சிறிதளவே கிடைத்தது. 1886-ல் உருகிய கிரியோலைட்டுடன் அலுமினாவைச் சேர்த்து மின்சாரம் பாய்ச்சி, அலுமினியத்தை வெற்றிகரமாகப் பிரித்தெடுத்தார். தனது 23-ஆம் வயதில் இச்சாதனையை நிகழ்த்திய பால் ஹெரௌல்ட் உடனடியாகக் காப்புரிமைக்கு விண்ணப்பித்தார்.

## ஹால்-ஹெரௌல்ட் முறை
இதே ஆண்டில் அமெரிக்காவின்  சார்லஸ் மார்ட்டின் ஹால் என்பவரும் இதே முறையில் அலுமினியத்தைப் பிரித்தெடுத்தார். மார்ட்டின் ஹால் மற்றும் பால் ஹெரௌல்ட் இருவரிடையே ஏற்பட்ட  ஒப்பந்தத்தின் படி இவர்கள் இருவரும் கண்டறிந்த, அலுமினியத்தைப் பிரித்தெடுக்கும் முறை ஹால்-ஹெரௌல்ட் முறை என, இருவரின் பெயராலேயே அழைக்கப்படுகிறது.

ஹால்-ஹெரௌல்ட் முறை அறிமுகப்படுத்தப்பட்டதும் அலுமினியத்தின் விலை 299 மடங்கு குறைந்தது. ஒரு பவுண்டு அலுமினியம் 12 டாலர்கள் என்று இருந்தது, 18 சென்டாகக் குறைந்தது. இதனால் ஹால் மற்றும் ஹெரௌல்ட்டின் புகழ் ஓங்கியது.

## மறைவு
அமெரிக்காவில் பல்வேறு தொழில் குழுமங்களுக்குத் தொழில்நுட்ப ஆலோசகராகச் செயல்பட்டார். 1900-ஆம் ஆண்டில் மின்வில் உலையைக் (electric arc furnace) கண்டறிந்தார். தன்னுடைய 51-ஆம் வயதில் மறைந்தார்.

## மேற்கோள்கள்

## வெளியிணைப்புகள்
*  Paul Héroult, Charles M. Hall, and Julia Brainerd Hall
*http://corrosion-doctors.org/Biographies/HeroultBio.htm
*  World of Invention on Paul Louis Touissant Heroult
*http://www.almatis.com/about-us/our-history.aspx 

பகுப்பு:1863 பிறப்புகள்
பகுப்பு:1914 இறப்புகள்
பகுப்பு:கண்டுபிடிப்பாளர்கள்
பகுப்பு:பிரெஞ்சு கண்டுபிடிப்பாளர்கள்
இரட்டை (கால்பந்து)

கால்பந்து சங்கங்களின் சொல்லாடலில் **இரட்டை** (*the double*) என்பது குறிப்பிட்ட காற்பந்தாட்ட அணி அந்நாட்டின் கூட்டிணைவு மற்றும் அதன் பிரதானமான கோப்பை ஆகிய இரண்டையும் ஒரே பருவத்தில் வெல்வதைக் குறிக்கும். மேலும் இரு அணிகளுக்கிடைப்பட்ட போட்டிகளில் தன்னிடம் மற்றும் வெளியிடம் ஆகிய இரண்டிலுமே ஒரே அணி வெற்றி பெரும் பட்சத்தில் அதுவும் இரட்டை என்றே குறிக்கப்பெறும்.

முதற்தடவையாக "இரட்டை" வெற்றிகளைப் பெற்ற அணி இங்கிலாந்தின் பிரெஸ்ட்டன் நோர்த் என்ட் கால்பந்துக் கழகம் (Preston North End) ஆகும். இது 1889 ஆம் ஆண்டில் எஃப் ஏ கோப்பை, மற்றும் இங்கிலாந்து காற்பந்தாட்டக் கூட்டமைப்பு கோப்பை ஆகியவற்றை வென்றது.

## மேற்கோள்கள்

பகுப்பு:காற்பந்தாட்டம்
யூஈஎஃப்ஏ கோப்பை வெற்றியாளர்கள் கோப்பை

ஐரோப்பாவின் உள்நாட்டு கோப்பை வெற்றியாளர்களுக்காக ஐரோப்பிய கால்பந்து சங்கங்களின் ஒன்றியத்தால் ஒவ்வொரு ஆண்டும் நடத்தப்பட்ட, கால்பந்து கழகங்களுக்கிடையேயான, போட்டியாகும்.  1960-61 பருவத்தில் இத்தகைய முதல் போட்டி நடைபெற்றாலும் இரண்டு ஆண்டுகள் கழித்தே ஐரோப்பாவின் கால்பந்து கட்டுப்பாட்டு அமைப்பு ஒப்புதல் வழங்கியது..  இது கடைசியாக 1998-99 பருவத்தில் நடைபெற்றது.  பின்னர், யூஈஎஃப்ஏ கோப்பையுடன் இணைக்கப்பட்டது.

## உசாத்துணைகள்

## வெளியிணைப்புகள்
*Cup Winners Cup Topscorers, at RSSSF

பகுப்பு:ஐரோப்பாவில் காற்பந்துப் போட்டிகள்
வீவா உலகக்கோப்பை

**வீவா உலகக்கோப்பை** (*Viva World Cup*) என்பது இரண்டு ஆண்டுகளுக்கு ஒரு முறை நடாத்த திட்டமிடப்பட்டு நடாத்தப்படும், பன்னாட்டுக் காற்பந்தாட்டக் கழகங்களின் கூட்டமைப்பின் (ஃபீஃபா) அங்கீகாரம் பெறாத நாடுகளுக்கான, புதிய கூட்டமைப்பு வாரியத்தினால் (Nouvelle Fédération-Board, NFB) ஒழுங்குபடுத்தப்பட்ட பன்னாட்டு காற்பந்தாட்டப் போட்டியாகும். 2012 ஆம் ஆண்டு போட்டிகள் ஈராக்கிய குர்திஸ்தானில் சூன் 4 முதல் 9 வரை இடம்பெறுகின்றது. இப்போட்டிகளில் முதன் முதலாக தமிழீழ அணியும் பங்குபற்றுகின்றது.

## வரலாறு
ஏப்ரல் 2005 இல், புதிய கூட்டமைப்பு வாரியம் தனது முதலாவது வீவா உலகக்கோப்பை போட்டித்தொடரை வடக்கு சைப்பிரசில் நடத்துவதாக அறிவித்தது. சைப்பிரசு-துருக்கிய காற்பந்தாட்டக் கூட்டமைப்பின் (KTFF) 50 ஆண்டுகள் நிறைவையொட்டி வடக்கு சைப்பிரசு தேர்ந்தெடுக்கப்பட்டது. உலகம் முழுவதிலும் இருந்து 16 அணிகள் போட்டியிடும் எனவும் எதிர்பார்க்கப்பட்டது. 2005 இல் வடக்கு சைப்பிரசில் ஆட்சியேறிய புதிய அரசு, மற்ற நாடுகளூடன் சுமூகமான உறவைப் பேண முடிவெடுத்தது. வீவா போட்டித் தொடரில் எந்த நாடுகள் பங்குபற்றலாம், எவை பங்குபற்ற முடியாதென அது நிபந்தனைகளை விதித்ததாக புதிய கூட்டமைப்பு வாரியம் குற்றம் சாட்டியது. பதிலாக, நிதிக் கோரிக்கையில் வாரியம் நியாயமற்ற நிபந்தனைகளை விதித்ததாக வடக்கு சைப்பிரசு கூட்டமைப்பு குற்றம் சாட்டியது. இதனையடுத்து முதலாவது வீவா உலகக்கோப்பைத் தொடரை ஒக்சித்தானியாவில் நடத்துவதற்கு வாரியம் தீர்மானித்தது. பதிலாக, சைப்பிரசு-துருக்கிய காற்பந்தாட்டக் கூட்டமைப்பு தனியாக வீவா உலகக்கோப்பைத் தொடர் நடைபெறவிருக்கும் அதே நாட்களில் "எல்ஃப் கோப்பை" என்ற போட்டியை நடத்தவிருப்பதாக அறிவித்தது. இத்தொடரில் வாரியத்தின் சில உறுப்பு நாடுகளும் பங்குபற்றுவதாக அறிவித்தன.

### ஒக்சித்தானியா 2006
முதலாவது உலக்கோப்பை ஒக்சித்தானியாவில் 2006 நவம்பர் 19 முதல் 25 வரை நடைபெற்றது. நான்கு அணிகளே இத்தொடரில் போட்டியிட்டன. சாப்மி அணி இறுதிப் போட்டியில் மொனாக்கோ அணியை 21-1 என்ற கணக்கில் வென்று வீவா உலககோப்பையைக் கைப்பற்றியது.

## போட்டி முடிவுகள்

^ *பயண அனுமதிச் சீட்டு பெற்றுக் கொள்ளுதலில் ஏற்பட்ட சிக்கலினால் பின்வாங்கியதால் எளிய வெற்றி கிடைத்தது.*

## வெற்றிக் கிண்ணம்
வீவா உலகக்கோப்பை வெற்றிக் கிண்ணம் பிரான்சிய சிற்பியான ஜெரால்ட் பிகால்ட் என்பவரால் வடிவமைக்கப்பட்டது. முன்னாள் தென்னாபிரிக்க அரசுத் தலைவர் நெல்சன் மண்டேலாவை கௌரவப்படுத்தும் முகவாக **நெல்சன் மண்டேலா வெற்றிக் கிண்ணம்** பெயர் மாற்றப்படவுள்ளது.

## வெற்றியாளர்கள்
* **3** 
* **1** 
* **1** 

## பங்குபற்றும் நாடுகள்

;Legend
*1ம் – வெற்றியாளர்
*2ம் – 2ம் இடம்
*3ம் – 3ம் இடம்
*4ம் – 4ம் இடம்
*&nbsp; &nbsp;&nbsp;— இடம்

## குறிப்புகள்

## வெளியிணைப்புகள்
* Official Site 
* Official forum

*
புராணம் (வைணவ புராணங்கள்)

**புராணம்** என்னும் சொல் பழங்கதைகளைக் குறிக்கும். தமிழில் வைணவ சமயம் தொடர்பான புராணங்கள் ஐந்து உள்ளன. அவற்றின் காலக் குறிப்புடன் பட்டியலிட்டுப் பகுத்துத் தருகிறது இந்த அட்டவணை.

## இவற்றையும் காண்க
* புராணம் (தமிழ்நூல் அட்டவணை)

## கருவி நூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

பகுப்பு:புராணங்கள்
பகுப்பு:வைணவத் தமிழ் இலக்கியம்
இரங்கல் மூன்று

**இரங்கல் மூன்று** என்னும் நூல் சிற்றம்பல நாடிகள் என்னும் சைவப் பெரும்புலவரால் எழுதப்பட்டது. காலம் 14-ஆம் நூற்றாண்டு. 

செல்காலம், நிகழ்காலம், வருங்காலம் என்பன மூன்று காலங்கள். இந்தக் காலப் பேறுகளை எண்ணி அவற்றைப் பெறவில்லையே என ஏங்குவதாப் பாடல்கள் அமைந்துள்ளன. 

*செல்காலத்திரங்கல் பகுதியில் 54 கண்ணிகள் உள்ளன. 

பாடல் எடுத்துக்காட்டு:

:பொங்கும் பவத்தொடர்ச்சி போக்குதற்கு முன்னமே
:கங்கைநகர் மெய்கண்டான் காற்கமலம் பெற்றிலமே

::மெய்கண்டான் என்பது இவரது ஆசிரியர் பெயர்

* நிகழ்காலத்திரங்கல் பகுதியில் 50 கண்ணிகள் உள்ளன. 

பாடல் எடுத்துக்காட்டு:

:ஆகம சீலரைப் பாரீர் அம்பலவாணரைப் பாரீர்
:ஏகன் அனேகனைப் பாரீர் இன்ப உருவனைப் பாரீர்

*வருங்காலத்திரங்கல் பகுதியில் 49 கண்ணிகள் உள்ளன. 

பாடல் எடுத்துக்காட்டு:

:நீங்காத பேரறிவில் நீங்காமல் ஒன்றுபட்டே
:ஆங்காரம் தீர அடங்குவதும் எக்காலம்

## கருவிநூல்
*மு. அருணாசலம், தமிழ் இலக்கிய வரலாறு, பதினானகாம் நூற்றாண்டு, 2005

பகுப்பு:14 ஆம் நூற்றாண்டுத் தமிழ் நூல்கள்
கொரியக் குடியரசின் ஆயுதப் படைகள்

**கொரியக் குடியரசின் ஆயுதப் படைகள்** (ஹன்குல்: 대한민국 국군; ஹன்ஜா: 大韓民國國軍; Revised Romanization: *Daehanminguk Gukgun*) அல்லது **ROK ஆயுதப் படைகள்**, ஆனது கொரியக் குடியரசின் ஆயுதப் படைகள் ஆகும்.

இது கீழ்காணும் கிளைகளை கொண்டுள்ளது:

* கொரியக் குடியரசின் இராணுவம் (대한민국 육군; 大韓民國陸軍: *Daehanminguk Yukgun*)
* கொரியக் குடியரசின் கடற்படை (대한민국 해군; 大韓民國海軍;*Daehanminguk Haegun*)
** கொரியக் குடியரசின் மெரைன் கார்ப்ஸ்  (대한민국 해병대; 大韓民國海兵隊;*Daehanminguk Haebyeongdae*)
* கொரியக் குடியரசின் வான்படை (대한민국 공군; 大韓民國空軍; *Daehanminguk Gonggun*)

மற்றும்:

* கொரியக் குடியரசின் இருப்பு படைகள்\ (대한민국 예비군; 大韓民國豫備軍; *Daehanminguk Yebigun*)

கொரியத் தீபகற்பத்தின் பிரிவினையைத் தொடர்ந்து 1948ல் இது உருவாக்கப்பட்டது. தென் கொரிய ஆயுதப் படைகளானது, 2011ல் 3,850,000  (650,000 active force and 3,200,000 regular reserve). படை வீரர்களைக் கொண்ட மிகப் பெரிய, நிலையான ஆயுதப் படைகளில் ஒன்றாகும்.
## மேற்கோள்கள்

பகுப்பு:தென் கொரியா
பகுப்பு:படைத்துறை
சிற்றம்பல நாடிகள்

**சிற்றம்பல நாடிகள்** என்பவர் 14-ஆம் நூற்றாண்டில் வாழ்ந்த சைவப் பெரியார். 
இவரைப் **பழுதை கட்டிச் சிற்றம்பல நாடிகள்** எனவும் கூறுவர்.
இவர் எப்போதும் மாணவர் திருக்கூட்டத்தோடு வாழ்ந்துவந்தார். 
*வேளாளர் குலம்
*சீரை என்னும் சீர்காழிப் பகுதியிலுள்ள வேளைநகர் என்னும் புள்ளிருக்குவேளூர் இவரது ஊர்.
*சீர்காழியில் வாழ்ந்த ‘கங்கை மெய்கண்டார்’ என்பவர் இவரது ஆசிரியர். 
*தில்லைச் சிற்றம்பலத்தையே இவர் நாடியதால், இவர் தம் நாடித்துடிப்பாகக் கொண்டிருந்ததால், ‘சிற்றம்பல நாடிகள்’ எனப் போற்றப்பட்டார். 
## கதை
: ஒருநாள் இவரது சமையல்காரன் தன்னையறியாமல் வேப்பெண்ணெய் விட்டு சமைத்துவிட்டான். உண்ணும்போது இவரும் இவருடன் இருந்த திருக்கூட்டமும் வேறுபாடு தெரியாமல் உணவு உண்டனர். கண்ணப்பர் என்னும் ஒருவர் மட்டும் குமட்டினார். உடனே நாடிகள் “நம் திருக்கூட்டத்தில் பக்குவம் இல்லாதவர் இருப்பது தகுதியோ” என்றார். அது கேட்ட கண்ணப்பர்  நாணித் தாமே கூட்டத்திலிருந்து வெளியேறிவிட்டார்.

## சித்தர் காடு
:சிற்றம்பல நாடிகள் தமக்கு இறுதிக்காலம் நெருங்கிவிட்டதை உணர்ந்து, தானும் தன் திருக்கூட்டத்தாரும் சித்திரை திருவோண நாளில் குழியில் இறங்கப்போவதாக அறிவித்தார். அவர் விருப்பப்படி அவ்வூர் அரசன் அவர்களுக்கு 63 குழிகள் அமைத்துத் தந்தான். குறித்த நாளில் பெருந்திரளான மக்கள் முன்னிலையில் 63 பேரும் குழியில் இறங்கினர். குழி மூடப்பட்டது. வேப்பெண்ணெய்க்குக் குமட்டிய கண்ணப்பர் அங்கு வந்தார். ஒரு பாடல் பாடித் தன்னையும் ஏற்றுக்கொள்ளும்படி வேண்டிப் பாடினார். அவர் பாட்டு:
:ஆண்டகுரு சிற்றம் பலவா அடியேற்கா
:மீண்டும் எழுந்தருள வேண்டாவோ – நீண்டமால்
:ஆரணனும் காணாத ஆனந்த வாரிதியைப்
:பூரணமாய் வையாத போது.
உடனே சிற்றம்பல நாடிகள் சமாதி திறந்தது. நாடிகள் கண்ணப்பரைத் தன் மடியில் ஏற்றுக்கொண்டு கல்லறையானார். இந்த இடம் இப்போது மயிலாடுதுறைக்கு மேற்கே சித்தர்காடு எனப் பெயர் பெற்றுள்ளது. இவரது சமாதி ஒரு கோயிலாகக் கட்டப்பட்டுள்ளது.

## நூல்கள் (சிற்றம்பல நாடிகள் இயற்றியவை)
# இரங்கல் மூன்று
# சிவப்பிரகாசக் கருத்து
# சிற்றம்பலநாடி கட்டளை
# ஞானப் பஃறொடை
# திருப்புன்முறுவல்
# துகளறுபோதம்
# **சிற்றம்பலநாடி சாத்திரக்கொத்து** என்பது ஒரு தொகுப்பு நூல். இதில் சிற்றம்பல நாடிகள் இயற்றியனவும், இவரது மாணாக்கர்கள் இயற்றியனவுமானிய சில நூல்கள் தொகுப்பாக்கித் தரப்பட்டுள்ளன.

## நூல்கள் (சிற்றம்பல நாடிகளின் மாணாக்கர் இயற்றியவை)
# அறிவானந்த சித்தியார்
# அனுபூதி விளக்கம்
# சிற்றம்பல நாடிகள் கலித்துறை
# சிற்றம்பலநாடி பரம்பரை
# திருச்செந்தூர் அகவல்
# சிற்றம்பல நாடி தாலாட்டு
# சிற்றம்பல நாடி வெண்பா
* சிற்றம்பல நாடி தாலாட்டு, சிற்றம்பல நாடி வெண்பா ஆகிய இரண்டு நூல்களும் சிற்றம்பல நாடிகளின் நூல்கள் அடங்கிய 'சாத்திரக் கொத்து' நூலில் காணப்படவில்லை. எனவே இவை இரண்டும் இவரது மாணவர் சம்பந்த பண்டாரம் என்பவரால் எழுதப்பட்டது எனத் தெரிகிறது.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005

## அடிக்குறிப்பு

பகுப்பு:தமிழ்ப் புலவர்கள்
பகுப்பு:சைவ சமயம்
உலக இணைய நெறி பதிப்பு 6 நாள்

**உலக இணைய நெறி பதிப்பு 6 நாள்** (World IPv6 Day) என்பது இணையச் சமூகமும் பல பெரும் உள்ளடக்க வழங்குனர்களும் பொதுதளத்தில் இ.நெறி ப6 பரவலாக்கத்தை சோதிக்க நிறுவிய கொண்டாட்ட நாளாகும். இதனை  சனவரி 12, 2011 அன்று ஐந்து பெரும் இணைய நிறுவனங்கள் முன்மொழிந்தன: ஃபேஸ்புக், கூகுள், யாகூ, அகமாய் டெக்னாலஜீஸ், மற்றும் லைம்லைட் பிணையங்கள். இந்த நிகழ்வு சூன் 8, 2011 அன்று 00:00 ஒ.ச.நே மணிக்குத் துவங்கி அதேநாள்  23:59 மணிக்கு முடிவடைந்தது.

இந்தச் சோதனையில் பல நிறுவனங்களும் அமைப்புகளும் பங்கேற்றன; பெரும் தேடு பொறிகள், சமூகப் பிணைப்பு வலைத்தளங்கள், உள்ளடக்க பரப்புப் பிணையங்கள் இதில் அடக்கமாகும்.

இந்த நிகழ்ச்சியின் வெற்றியின் அடுத்த கட்டமாக இணையச் சமூகம் சூன் 6, 2012 அன்று **உலக ஐபிவி6 திறப்பு** நடத்த விருக்கிறது. பங்கேற்கும் நிறுவனங்களின் சேவைகளிலும் தயாரிப்புகளிலும் நிரந்தரமாக இ.நெறி.க 6 செயல்படுத்த திட்டமிட்டுள்ளது.

## மேற்கோள்கள்


## வெளி இணைப்புகள்
* 
* After World IPv6 Day, what's next?  - Engineers from Cisco, Google, Hurricane Electric, and Yahoo! discuss the deployment work done for World IPv6 Day and share the experience learned. (Part 1, Part 2, Part 3, and Part 4 of the seminar on யூடியூப்)

பகுப்பு:IPv6
யூஈஎஃப்ஏ யூரோப்பா கூட்டிணைவு

**யூஈஎஃப்ஏ யூரோப்பா கூட்டிணைவு** (*UEFA Europa League*) , பழைய பெயர் *யூஈஎஃப்ஏ கோப்பை* (*UEFA Cup*) , ஆனது ஐரோப்பிய கால்பந்து சங்கங்களின் ஒன்றியத்தால் ஆண்டுக்கொருமுறை, தகுதிபெறும் கால்பந்து கழகங்களுக்காக நடத்தப்பெறும் போட்டியாகும்.  இது 1971-இல் தொடங்கப்பட்டது.  யூஈஎஃப்ஏ வாகையர் கூட்டிணைவுக்கு அடுத்தபடியாக இப்போட்டி முக்கியத்துவம் வாய்ந்ததாகும்.  கால்பந்து கழகங்கள் அவற்றின் நாடுகளில் கூட்டிணைவு மற்றும் உள்நாட்டுக் கோப்பைகளில் செயல்பட்ட மதிப்பீட்டின் அடிப்படையில் இப்போட்டிக்குத் தகுதிபெறும்.

முன்னதாக *யூஈஎஃப்ஏ கோப்பை* என்று அறியப்பட்ட இது 2009-10 பருவத்திலிருந்து போட்டியின் அமைப்பு முறை மாற்றப்பட்ட பிறகு யூஈஎஃப்ஏ யூரோப்பா கூட்டிணைவு என்று அழைக்கப்படுகிறது. ஐரோப்பிய கால்பந்து கட்டுப்பாட்டமைப்பின் ஆவணப்படுத்தல் காரணங்களுக்காக, யூஈஎஃப்ஏ கோப்பை மற்றும்  யூஈஎஃப்ஏ யூரோப்பா கூட்டிணைவு ஆகிய இரண்டுமே ஒன்றாகவே கருதப்படுகின்றன. வழக்கத்தில் பெயர் மட்டுமே மாற்றப்பட்டுள்ளது.

1999-ஆம் ஆண்டு யூஈஎஃப்ஏ கோப்பை வெற்றியாளர்கள் கோப்பை, யூஈஎஃப்ஏ கோப்பையுடன் ஒன்றுசேர்க்கப்பட்டது.  2004-05 பருவத்தில் *தோற்றால் வெளியே* சுற்றுக்கு முன்னர் *குழு நிலை* அறிமுகப்படுத்தப்பட்டது.  2009-இல் பெயர் மாற்றத்தோடு கூடவே, *யூஈஎஃப்ஏ இன்டர்டோடோ கோப்பை*யும் இணைக்கப்பட்டது.  இதனால் போட்டியில் பங்குபெறும் அணிகளின் எண்ணிக்கை உயர்ந்ததோடு போட்டியின் அமைப்புமுறையும் மாற வழிவகுத்தது.  யூஈஎஃப்ஏ யூரோப்பா கூட்டிணைவு வாகையாளர்கள் யூஈஎஃப்ஏ உன்னதக் கோப்பை ஆட தகுதிபெறுவார்கள்.

இதுவரை 26 வெவ்வேறு கால்பந்து கழகங்கள் இதனை வென்றுள்ளன, அவற்றுள் 12 கழகங்கள் இதனை ஒருமுறைக்குமேல் வென்றுள்ளன.  இப்போட்டியில் அதிகமுறை வென்றவர்கள் யுவென்டசு, இன்டர்நேசனல் மற்றும் லிவர்பூல் ஆகியவையாகும்.  அவையாவும் தலா 3 முறை இப்போட்டியை வென்றுள்ளன.

## உசாத்துணைகள்

## வெளியிணைப்புகள்
*

பகுப்பு:ஐரோப்பாவில் காற்பந்துப் போட்டிகள்
திருவருட்பேறுகள் தேவாலயம்

**திருவருட்பேறுகள் தேவாலயம்** என்பது இசுரேலில் கலிலேய கடலுக்கு அருகே அமைந்துள்ள கப்பர்நகூம் மற்றும் டப்கா எனும் இடத்திலுள்ள ஓர் உரோமன் கத்தோலிக்க தேவாலயமாகும்.

## உசாத்துணை

## வெளி இணைப்புகள்
* The Church of the Beatitudes in Phoenix

பகுப்பு:இசுரேலிலுள்ள தேவாலயங்கள்
அப்பங்களும் மீன்களும் பலுகிய கோவில்

**அப்பங்களும் மீன்களும் பலுகிய கோவில்** (*Church of the Multiplication of Loaves and Fishes*), சுருக்கமாக *பலுகல் கோவில்* என்பது இசுரேலில் கலிலேய கடற்கரைக்கு வடமேற்கில்  டப்கா எனும் இடத்தில் அமைந்துள்ள ஓர் உரோமன் கத்தோலிக்க கோவில் ஆகும். தற்போதுள்ள கோவில் அதற்கு முற்காலத்தில் இரு கோவில்கள் இருந்த அதே இடத்தில் அமைந்துள்ளது.

## வரலாறு
இயேசு ஐந்து வாற்கோதுமை அப்பங்களையும் இரண்டு மீன்களையும் கொண்டு ஐயாயிரம் மக்களுக்கு அற்புதமான விதத்தில் உணவளித்தார் என்னும் செய்தி மத்தேயு, மாற்கு, லூக்கா,  யோவான் என்னும் நான்கு நற்செய்தியாளர்களாலும் குறிக்கப்பட்டுள்ளது. காண்க: மத்தேயு 14:13-21; மாற்கு 6:30-44; லூக்கா 9:10-17; யோவான் 6:1-15.

இந்த நிகழ்ச்சியை நினைவுகூரும் விதமாக திருநாட்டில் பண்டைக் காலத்தில் ஒரு கோவில் கட்டப்பட்டது என்னும் செய்தி எஜேரியா என்னும் திருப்பயணி கி.பி. 380 அளவில் எழுதிய ஒரு குறிப்பில் காணக்கிடக்கிறது. அவர் கீழ்வருமாறு கூறுகிறார்:

## விரிவாக்கம்

கி.பி. 480 அளவில் கோவில் விரிவாக்கப்பட்டது. தரையில் கற்பதிகை ஓவியங்கள் சேர்க்கப்பட்டன. இப்புதுப்பித்தல் பணியை நிகழ்த்தியவர் மறைமுதுவர் மார்த்தீரியோசு (*Patriarch Martyrios*) என்பவர் ஆவார்.

பிசான்சியப் பாணியில் அமைந்த அக்கோவிலைப் பாரசீகர்கள் 614இல் அழித்தார்கள். அதைத் தொடர்ந்து அக்கோவில் அமைந்திருந்த இடம் சுமார் 1300 ஆண்டுகளாக மறக்கப்பட்ட நிலையில் இருந்தது.

1888ஆம் ஆண்டு செருமனியின் கொலோன் மறைமாவட்டத்தோடு தொடர்புடைய "செருமானிய கத்தோலிக்க பாலத்தீனத் தூதகம்" என்னும் நிறுவனம் அந்த இடத்தை வாங்கி, அகழ்வாய்வுக்கு ஏற்பாடு செய்தது. முதல் ஆய்வு முயற்சிகள் 1892இல் தொடங்கின. 1932இல் அகழ்வாய்வுப் பணி முடுக்கிவிடப்பட்டது.

இந்த அகழ்வாய்வின் பயனாக, 4ஆம் நூற்றாண்டைச் சேர்ந்த ஒரு சிறுகோவில் கண்டுபிடிக்கப்பட்டது. அக்கோவிலின் அடித்தளத்தின் மீது 5ஆம் நூற்றாண்டில் ஒரு கோவில் கட்டப்பட்டது. அக்கோவிலின் தரையில் அழகிய கற்பதிகை ஓவியங்கள் பதிக்கப்பட்டது. இவை அனைத்தும் அகழ்வாய்வின் விளைவாகத் தெரியவந்தன.

இன்றைய கோவில் 5ஆம் நூற்றாண்டு பிசான்சியக் கலைக் கோவிலின் அதே அளவைக் கணித்து கட்டப்பட்டது. 1939ஆம் ஆண்டிலிருந்து இக்கோவிலின் மேற்பார்வை புனித பெனடிக்ட் சபைத் துறவியரிடம் உள்ளது. எருசலேமில் அமைந்துள்ள "மரியா துயில்கொண்ட இல்லம்" என்னும் துறவியர் மடத்தின் கிளை இல்லமாக இக்கோவில் விளங்குகிறது.

## படத்தொகுப்பு

Image:Church of the Multiplication in Tabgha by David Shankbone.jpg|கோவிலின் வெளித் தோற்றம்
Image:Brotvermehrungskirche BW 12.JPG|கோவிலின் உள் தோற்றம்
Image:Brotvermehrungskirche BW 3-2.JPG|கோவிலின் உள்ளே அமைந்த கற்பதிகை ஓவியம்: அப்பங்களும் மீன்களும்


## வெளி இணைப்புகள்
*Israel Ministry of Foreign Affairs
*Church of the Loaves and Fishes, Tabgha

பகுப்பு:இசுரேலிலுள்ள தேவாலயங்கள்
புனித பேதுருவின் முதன்மைத் தேவாலயம்

**புனித பேதுருவின் முதன்மைத் தேவாலயம்** என்பது இசுரேலில் கலிலேய கடலுக்கு வடமேற்கே உள்ள டப்கா எனும் இடத்திலுள்ள, பிரான்சிசு துறவிகளின் ஓர் உரோமன் கத்தோலிக்க தேவாலயமாகும். இது அப்போஸ்தலர்களின் தலைமையாக புனித பேதுருவை இயேசு நியமித்ததைக் கொண்டாடுகிறது.

## உசாத்துணை

## வெளியிணைப்புகள்
*The Holy Land. By Jerome Murphy-O'Connor

பகுப்பு:இசுரேலிலுள்ள தேவாலயங்கள்
ஏழு அப்போஸ்தலர்களின் தேவாலயம்

**ஏழு திருத்தூதர்களின் தேவாலயம்** (, *Knessiath haShlichim*;  இசுரேலில் கப்பர்நாகுமுக்கு அருகில் கலிலேய கடற்கறையில் அமைந்துள்ள ஓர் கிரேக்க மரபுவழி திருச்சபையின் ஆலயமாகும்.

## முக்கியத்துவம்
இத் தேவாலயம் கிறிஸ்தவத்தில் முக்கிய இடமான புராதன கப்பர்நாகும் எனும் கிராமத்தில் அமைந்துள்ளது. இக் கிராமம் அடிக்கடி நற்செய்திகளில் குறிப்பிடப்பட்டுள்ளது. கலிலேயா பணியின்போது இயேசுவின் பிரதான தளமாக இது இருந்தது. இது இயேசுவின் சொந்த நகர் எனவும் அவர் வாழ்ந்த இடம் எனவும் விவிலியத்தில் குறிப்பிடப்படுகிறது. இயேசுவின் முதல் போதனை இங்கிருந்த யூதரின் தொழுகைக்கூடத்தில் துவங்கியது.

இத் தேவாலயம், யோவான் நற்செய்தியில் குறிப்பிடப்பட்டுள்ள ஏழு திருத்தூதர்களுக்கு அர்ப்பணிக்கப்பட்டுள்ளது.

## உசாத்துணை

பகுப்பு:இசுரேலிலுள்ள தேவாலயங்கள்
புலவராற்றுப்படை

ஆற்றுப்படை நூல்களில் புலவராற்றுப்படை என்பதும் ஒன்று. கல்வி கேள்விகளில் புலமை மிக்கவர் புலவர். திருவள்ளுவர் புலமையை நுண்மாண் நுழைபுலம்  என்கிறார். புலவர்களைத் தெள்ளியர் என்கிறார். திருவும் தெளிவும் ஓரிடத்தில் அமைவதில்லை.  எனவே புலவர்கள் வறுமையில் வாடினர். வள்ளல்களைத் தேடிச் சென்றனர். தேடிச் சென்று வறுமையைப் போக்கிக்கொண்ட புலவர்கள் வறுமையில் வாடும் புலவர்களை வள்ளல்கள் வாழுமிடத்துக்கு ஆற்றுப்படுத்தினர். இப்படிப் புலவர்களை ஆற்றுப்படுத்தும் பாடலைப் **புலவராற்றுப்படை** என்னும் துறையைச் சார்ந்தது என இலக்கண நூல்கள் கூறுகின்றன. 
;அகத்திணையில்
:புறத்திணையில் புலவர் எனப்பட்டோர் அகத்திணையில் அறிவர் எனக் குறிப்பிடப்படுகின்றனர்.  இவர்கள் தலைவியின் ஊடல் தீர்க்கும் வாயில்கள் பன்னிருவரில் ஒருவர். 
;முதுவாய் இரவலர்
:பொய்கையார் என்னும் சங்க காலப் புலவர் ‘முதுவாய் இரவலர்’ எனக் குறிப்பிடுகிறார். முதுவாய் இரவலன் ஒருவனைச் சேரமான் கோக்கோதை மார்பனிடம் ஆற்றுப்படுத்தும்  பாடல்கள் இரண்டு புலவராற்றுப்படை எனக் குறிக்கப்பட்டுள்ளன.  
;திருமுருகாற்றுப்படை
:திருமுருகாற்றுப்படை என்னும் நூலில் ‘முதுவாய் இரவலன்’  குன்றுதோறாடும் குமரனைப் ‘புரையுநர் இல்லாப் புலமையோய்’ என்றெல்லாம் வாழ்த்தும்போது, முருகனுக்கு விழாக் கொண்டாடும் கூளியர் 
:அளியன் தானே முதுவாய் இரவலன்
:வந்தோன் பெரும நின் வண்புகழ் நயந்து
::எனக் கூறி முதுவாய் இரவலனுக்கு அருள் புரியுமாறு முருகனிடம் வேண்டுகின்றனர். முதுவாய் இரவலன் என்னும் குறிப்பால் திருமுருகாற்றுப்படை நூலைப் ‘புலவராற்றுப்படை’ எனவும் அறிஞர்கள் குறிப்பிடுகின்றனர். 

*பாணாற்றுப்படை எனக் குறிப்பிடப்பட்டுள்ள புறநானூற்றுப் பாடல் ஒன்று  புலவராற்றுப்படையும் ஆம் எனவும் குறிப்பிடப்பட்டுள்ளது.
;நான்காம் தமிழ்ச் சங்கம்
:**மதுரைத் தமிழ்ச் சங்கத்துப் புலவராற்றுப்படை** நாகூர் வா . குலாம் காதிறு நாவலர் எனும் இசுலாமியத் தமிழ்ப் புலவரால் இயற்றப்பட்ட நூல். பாண்டித்துரைத் தேவர் நிறுவிய நான்காம் தமிழ்ச்சங்கத்தில் பரிசு பெற்ற புலவர் ஒருவர் பரிசில் தேடிக்கொண்டிருக்கும் புலவரொருவரை மதுரைத் தமிழ்ச் சங்கத்திற்கு ஆற்றுப்படுத்துவதாய் இந் நூல் இயற்றப்பட்டுள்ளது. 

:சங்ககாலத்தில் இயற்றப்பட்ட ஆற்றுப்படை நூல்களுள் வழி கூறுவோர் நடைப்பயணத்திற்கான வழியைக் கூறுவர். நாகூர் வா.குலாம் காதிறு நாவலர் தான் வாழ்ந்த காலத்திற்கு ஏற்ப புகைவண்டியில் செல்லுமாறு கூறுகிறார்.
## அடிக்குறிப்புகள்

## வெளியிணைப்புகள்
* கன்னிமரா நூலகத்தில் புலவராற்றுப்படை நூல்
* தமிழ் இணையக்கல்விக்கழக நூலகத்தில் இந்நூலைப் படிக்க....
*

பகுப்பு:சிற்றிலக்கியங்கள்
எல்லா தேசங்களின் தேவாலயம்

**எல்லா தேசங்களின் தேவாலயம்** அல்லது **வேதனையின் பேராலயம் (தேவாலயம்)** எனப்படும் இது கெத்சமனே தோட்டத்தை அடுத்து, எருசலேமின் ஒலிவ மலையில் உள்ள ஓர் கத்தோலிக்க தேவாலயமாகும். இயேசு பிடிபட முன் செபம் செய்த அடிப்பாறை இங்கு இருப்பதால் இது ஒரு புனித இடமாக காணப்படுகிறது.

## குறிப்புகள்

* Basilica of the Agony (Israeli Ministry of Foreign Affairs website)

## வெளி இணைப்புகள்
* Virtual Tour inside the church  Taken at December 2007
* Virtual Tour outside of the church    Taken at December 2007
* Virtual Tour of Jerusalem @ jerusalem360.com -  Interactive Panoramas from Israel
* Mount of Olives  - Churches on Mount of Olives. Photos and general information.
* Jerusalem Photo Archive - Christian Quarter
* The Franciscan Custody of the Holy Land 

பகுப்பு:இசுரேலிலுள்ள தேவாலயங்கள்
உருவமாற்ற தேவாலயம்

**உருவமாற்ற தேவாலயம்** என்பது பிரான்சிசு துறவிகளின் ஓர் உரோமன் கத்தோலிக்க தேவாலயமாகிய இது இசுரேலின் தாபோர் மலையில் அமைந்துள்ளது. இந்த இடத்தில்தான் இயேசு உருமாற்றமடைந்தார் என நம்பப்படுகிறது. நற்செய்திகள் இயேசு ஓர் பெயர் குறிப்பிடாத மலையில் மறுரூபமடைந்து மோசேயுடனும் எலியாவுடனும் பேசினார் எனக் குறிப்பிடுகின்றன.

## குறிப்புகள்

பகுப்பு:இசுரேலிலுள்ள தேவாலயங்கள்
விண்ணேற்றச் சிற்றாலயம்

**விண்ணேற்றச் சிற்றாலயம்** (*Chapel of the Ascension, Jerusalem*) எருசலேமிலுள்ள ஒலிவ மலையின் மீது அமைந்துள்ள ஒரு திருத்தளம் ஆகும். ஒரு பெரிய வளாகத்தில் முன்னர் ஒரு கிறிஸ்தவ தேவாலயமும் துறவிகள் மடமும் இருந்த இடத்தில் இப்போது ஒரு இசுலாமிய பள்ளிவாசல் காணப்படுகிறது. இயேசு உயிர்த்த நாற்பது நாட்களுக்கு பின் இந்த இடத்திலிருந்துதான் விண்ணகத்திற்கு ஏறிச்சென்றார் என பாரம்பரியமாக நம்பப்பட்டு வருகிறது. இயேசுவின் கால் தடம் என நம்பப்படும் கற்பறையொன்றும் இங்கு காணப்படுகிறது.

## படக்காட்சியகம்

File:Chapel of the Ascension 1 (735).jpg|சிற்றாலய மதில் சுவர்
File:5029-20080122-jerusalem-mt-olives-ascension-rock.jpg|விண் ஏற்புப்பாறை
File:Church of the Ascension, Jerusalem3001.JPG|விண்ணேற்புப்பாறையின் அருகில் எடுக்கப்பட்ட படம்
File:Chapelle ascension.JPG|மதிலும் கோபுரமும்
File:Chapel of the Ascension 1 (740).jpg|குவி மாடத்தின் உட்புறம்


## மேற்கோள்கள்

## வெளி இணைப்புகள்

பகுப்பு:இசுரேலிலுள்ள தேவாலயங்கள்
ஆண்டவர் அழுத தேவாலயம்

**ஆண்டவர் அழுத தேவாலயம்** என்பது எருசலேமின் பழைய நகரை பார்த்தபடி, ஒலிவ மலையில் உள்ள ஓர் கத்தோலிக்க தேவாலயமாகும்.

## குறிப்புகள்

## வெளி இணைப்புகள்

* Virtual Tour of Jerusalem @ jerusalem360.com -  Interactive Panoramas from Israel
* Dominus Flevit:  history of the site
* Dominus Flevit &mdash; Jerusalem Photos Portal
* The Franciscan Custody of the Holy Land 
* VR Panoramic Images of Dominus Flevit Church 

## மேலதிக வாசிப்பு
* Bellarmino Bagatti and Milik, 1968. *Gli scavi del Dominus Flevit* An account of the excavations, 1953-55.

பகுப்பு:இசுரேலிலுள்ள தேவாலயங்கள்
சிலுவை சுமந்த மற்றும் கண்டன தேவாலயம்

**சிலுவை சுமந்த மற்றும் கண்டன தேவாலயம்** என்பது எருசலேமின் பழைய நகரில் அமைந்துள்ள பிரான்சிசு துறவிகளுக்குரிய பகுதியில் அமைந்துள்ள ஓர் கத்தோலிக்க தேவாலயமாகும். இவ்வளாகத்தில் கசையடித் தண்டனை தேவாலயம் காணப்படுகிறது.

## குறிப்புகள்

பகுப்பு:இசுரேலிலுள்ள தேவாலயங்கள்
கசையடித் தண்டனை தேவாலயம்

**கசையடித் தண்டனை தேவாலயம்** என்பது சிங்க வாயிலுக்கு அருகிலுள்ள கிழக்கு எருசலேமிலுள்ள ஓர் உரோமன் கத்தோலிக்க தேவாலயம். இது அமைந்துள்ள வளாகத்தில் பிரான்சிசு துறவிகள் மடமும் சிலுவை சுமந்த மற்றும் கண்டன தேவாலயமும் காணப்படுகின்றன.

## குறிப்புகள்

## வெளி இணைப்புகள்
* The Franciscan Custody of the Holy Land 

பகுப்பு:இசுரேலிலுள்ள தேவாலயங்கள்
மீட்பர் லூதரனிய தேவாலயம்

**மீட்பர் லூதரனிய தேவாலயம்** எருசலேம் பழைய நகரிலுள்ள இரண்டாவது புரட்டஸ்தாந்து தேவாலயமாகும். இது இசுரேலிலுள்ள மூன்று செருமனிய நற்செய்தி சபைகளில் ஒன்றாகிய எருசலேம் நற்செய்தி அமைப்புக்குச் சொந்தமாகும். பேராயர் போல் பேர்டினான்ட் குரோத் (1859-1955) என்பவரால் 1893 க்கும் 1898 க்கும் இடையில் கட்டப்பட்டது. இத்தேவாலயம் அரபு, செருமனி, டேனிய மற்றும் ஆங்கிலம் பேசும் லூதரனியர்களுக்கு வீடாகவுள்ளது.

## குறிப்புகள்

## வெளி இணைப்புகள்
*Homepage

பகுப்பு:இசுரேலிலுள்ள தேவாலயங்கள்
மகதலேனா மரியாள் தேவாலயம்

**மகதலேனா மரியாள் தேவாலயம்** (, *Khram Marii Magdaliny*) என்பது கிழக்கு எருசலேமிலுள்ள கெச்சமனே தோட்டத்திற்கு அருகில் ஒலிவ மலையில் அமைந்துள்ள ஓர் உருசிய புராதன சபைத் தேவாலயம்.

## குறிப்புகள்

## வெளி இணைப்புகள்
* Virtual Tour of inside Church of Maria Magdalene 
* Virtual Tour of Jerusalem @ jerusalem360.com -  Interactive Panoramas from Israel
* Russian Ecclesiastical Mission in Jerusalem  - Official church webpage. More data, photos

பகுப்பு:இசுரேலிலுள்ள தேவாலயங்கள்
கலிகந்து புனித பேதுரு தேவாலயம்

**கலிகந்து புனித பேதுரு தேவாலயம்** சீயோன் மலை சரிவில் எருசலேம் பழைய நகருக்கு வெளியே அமைந்துள்ள ஓர் உரோமன் கத்தோலிக்கம் தேவாலயமாகும்.

## குறிப்புகள்

பகுப்பு:இசுரேலிலுள்ள தேவாலயங்கள்
கியார்கியோன்

**கியார்கியோன்** Giorgione)(1477–1510)ஓர் உயர் மறுமலர்ச்சி வகை சார்ந்த  வெனிஸ்  ஓவியர். இவரது படைப்புகள்  மனிதனையும் இயற்கையையும் இணைக்கும் வகைப்பட்டது ஆகும் . பதினான்காம் நூற்றாண்டில் வாழ்ந்த கியோவன்னி பெல்லினி என்னும் பிரபல ஓவியரின் ஓவியங்களின் மீது கொண்ட பற்றே இவரை ஓவியராக்கியது எனலாம்.

## மேற்கோள்கள்
* 
*Gould, Cecil, *The Sixteenth Century Italian Schools*, National Gallery Catalogues, London 1975, 
* *Encyclopedia of Artists, volume 2*, edited by William H.T. Vaughan, , ௨௦௦௦

## வெளி இணைப்புகள்

*David Allen Brown Introduction to 2006 Washington exhibition 
*''Giorgione,Myth and Enigma'', 2004 exhibition at the Kunsthistorisches Museum, Vienna. Good images and text on "Selected paintings" 
*Colnaghi – an important Giorgionesque drawing, with list of the main literature on his drawings 
*Giorgione featured on 10 Euro Coin

பகுப்பு:1477 பிறப்புகள்
பகுப்பு:1510 இறப்புகள்
பகுப்பு:இத்தாலிய ஓவியர்கள்
பகுப்பு:மறுமலர்ச்சி ஓவியர்கள்
பார்வையிடல் தேவாலயம்

**பார்வையிடல் தேவாலயம்** திருமுழுக்கு யோவானின் தாயார் எலிசபெத்தை இயேசுவின் தாய் மரியாள் சந்தித்ததை மகிமைப்படுத்தி நிற்கிறது. இந்த இடத்தில்தான் மரியாள் ஆண்டவரைப் போற்றிப் பாடினார் என பாரம்பரியமாக நம்பப்படுகிறது. உலகிலுள்ள பல மொழிகளில் இப்பாடல் இவ்வாலயச் சுவர்களில் பதிக்கப்பட்டுள்ளது.

## குறிப்புகள்

## வெளியிணைப்பு
* The Franciscan Custody of the Holy Land
* The Church of the Visitation - Ein Karem

பகுப்பு:இசுரேலிலுள்ள தேவாலயங்கள்
இறைசைப் புராணம்

**இறைசைப் புராணம்** என்பது ‘இறைவாச நல்லூர்ப் புராணம்’ என்னும் நூற்பெயரின் சுருக்கப் பெயர்.
நூலின் காலம் 16-ஆம் நூற்றாண்டு
 
*இறைசை என்னும் இறைவாசநல்லூர். இது இக்காலத்தில் எலவானாசூர் என்று வழங்கப்படுகிறது. 
*இது பெண்ணைநாட்டில் உள்ள ஓர் ஊர்.
*சோழகேரளச் சதுர்வேதிமங்கலம் என்னும் பெயரை முதலாம் இராசராசன் இவ்வூருக்குச் சூட்டினான். 
*இறையாபுரி, இறைவான்றையூர், அரசவனம் என்னும் பெயர்களும் இவ்வூருக்கு உண்டு.
*ஊர்ப்பாகம் கொண்டருளிய நாயனார் என்பது இவ்வூர் சிவபெருமான் பெயர்.  
*கோயிலின் தல மரம் அரசமரம்
*இவ்வூரில் திருச்சாழல்  ஓதுவதற்காக விக்கிரம சோழன் நிவந்தம் அளித்துள்ளான் 
*செங்கட்சோழன் கட்டிய கோயில் கல்லாகிக் கிடக்கிறது.
*சோழர், பாண்டியர், விசயநகர மன்னர் சாசனங்கள் உள்ளன.

## கல்வெட்டு
*நூலைத் திருமலை நயினார் சந்திரசேகரர் பாடினார் என்பது கல்வெட்டுக் குறிப்பு. 
*இந்த நூலைப் பாடியதற்காக இவருக்குக் கோயிலார் இவ்வூர் ஆனந்தத் தாண்டவன் திருவீதியில் ஒரு வீடு தந்திருக்கிறார்கள்.  
## இறைவாச நல்லூர்த் தலபுராணம்
*நூலை இயற்றியவர் புராணத் திருமலை நயினார்‌ சந்திரசேகரர்‌. 
*நூல் 8 சருக்கங்களுடன் 376 பாடல்கள் கொண்டது.
## நூல் சொல்லும் கதைகள்
:தருமன் வீமன் உடலில் பாதியை இவ்வூரில் புருசாமிருகத்துக்கு வழங்கினான்.
:இராமன் சுக்கிரீவன் நட்பு தோன்றிய இடம்
:ஔவைக்குப் பனந்துண்டம் கனி தந்தது.
:திருநாவுக்கரசர், சுந்தரர் வரலாறுகளோடுத் தொடர்புடையது
:வாளாளர் காரைக்காட்டார் என்னும் கார்காத்த வேளாளர் விளக்கிடு-விழா இங்கு நடைபெறும்.

## பாடல்
இவ்வூரில் உழுதுண்டு வாழ்பவர் அனைவர்க்கும் வீடுபேறு கிட்டுமாம்.
:ஆரூரில் பிறந்தோர்கள், அம்பலத்தைக் கண்டோர்கள், அருள் காசிக்கண்
:சீரூர இறந்தோர்கள், கேதாரம் நீராடிச் சிறந்துள்ளோர்கள்,
:பேரூரும் அருணகிரி நினைத்தோர்கள், அரசவனம் பிரியாது அன்பாய்
:ஏரூர இருந்தோர்கள் கதி பெறுவர் என்றுரைத்தான் இகல்வேற் கந்தன்.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
தத்துவ தீபம்

**தத்துவ தீபம்** என்னும் நூலுக்கு மற்றொரு பெயர்  இரட்டைமணிமாலை. 
தத்துவராயர் என்பவர் இதன் ஆசிரியர். 
காலம் 15-ஆம் நூற்றாண்டு. 
இதில் உள்ள 20 பாடல்கள் சொரூபானந்தர் என்பவரைப் போற்றிப் பாடுகின்றன.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
ஈராக்கிய குர்திஸ்தான்

**ஈராக்கிய குர்திஸ்தான்** (*Iraqi Kurdistan*) அல்லது **குர்திஸ்தான் பிராந்தியம்** (*Kurdistan Region*, குர்து: هه‌رێمی کوردستان, *ஹெரேமி குர்திஸ்தான்*), என்பது ஈராக்கின் ஒரு தன்னாட்சிப் பகுதியாகும். இதன் எல்லைகளாக கிழக்கே ஈரான், வடக்கே துருக்கி, மேற்கே சிரியா, தெற்கே ஈராக்கின் ஏனைய பகுதிகள் ஆகியன அமைந்துள்ளன. இப்பிராந்தியத்தின் தலைநகர் அர்பில். குர்திஸ்தான் பிராந்திய அரசு இதனை அதிகாரபூர்வமாக நிருவகித்து வருகிறது.

பல ஆண்டுகள் போரின் பின்னர் 1970 ஆம் ஆண்டு மார்ச் மாதத்தில் குருதிய எதிர்க்கட்சிகளுக்கும் ஈராக்கிய அரசுக்கும் இடையில் ஏற்பட்ட உடன்பாட்டை அடுத்து குர்திஸ்தான் பிராந்தியம் உருவாக்கப்பட்டது. 1980களில் இடம்பெற்ற ஈரான் – ஈராக் போர், ஈராக்கிய இராணுவத்தினரால் மேற்கொள்ளப்பட்ட அன்ஃபால் இனப்படுகொலைகள் போன்றவை இப்பிராந்திய மக்களையும் இதன் இயற்கையையும் மிகவும் பாதித்தது. சதாம் உசேனுக்கு எதிரான 1991 மக்கள் எழுச்சி நடத்ததை அடுத்து பெரும்பாலான குருதியர்கள் அண்டை நாடுகளான ஈரான், மற்றும் துருக்கியில் புகலிடத்திற்காக இடம்பெயர்ந்தனர். 1991 ஆம் ஆண்டில் இடம்பெற்ற வளைகுடாப் போரை அடுத்து குர்திய அகதிகள் மீண்டும் நாட்டுக்குள் திரும்பி வருவதற்காக வடக்கே வான்பரப்பிற்குத் தடை விதிக்கப்பட்டது. குர்தியர்கள் அரசுப் படையினருக்கு எதிராகத் தொடர்ந்து போரிட்டு வந்ததால், 1991 அக்டோபரில் ஈராக்கிய குர்திஸ்தான் என்று  அப்பிராந்தியத்தில் *நிகழ்வுநிலை* அரசு அமைக்க வழிவகுத்தது. ஆனாலும் குருதியர்களின் முக்கிய இரு அரசியல் கட்சிகளும் தனிநாட்டை அறிவிக்கவில்லை, மாறாக ஈராக்கின் ஒரு பகுதியாகவே அது பார்க்கப்பட்டது. ஈராக் மீதான ஆக்கிரமிப்பு, 2003, மற்றும் அதன் பின்னரான அரசியல் நிகழ்வுகளை அடுத்து 2005 ஆம் ஆண்டில் ஈராக்கில் புதிய அரசியலமைப்பு அறிமுகப்படுத்தப்பட்டது. இதன் படி ஈராக்கிய குர்திஸ்தான் ஈராக்கின் நடுவண் ஆட்சிக்குட்பட்ட ஒரு தன்னாட்சி அமைப்புள்ள பகுதியாக அறிவிக்கப்பட்டது. அரபு மொழியும், குருதீசிய மொழியும் ஈராக்கின் இணைந்த ஆட்சி மொழிகளாக அறிவிக்கப்பட்டன. ஈராக்கிய குர்திஸ்தானின் பிராந்திய நாடாளுமன்றத்தில் 111 உறுப்பினர்கள் உள்ளனர்.

## இவற்றையும் பார்க்கவும்
குர்திசுத்தான்
## மேற்கோள்கள்


Image:Kurdistan 1975.png
Image:Kurdistan 1998.png
Image:Kurdistan 2009.png


## வெளி இணைப்புகள்
* Travel Iraqi Kurdistan  Travel Information and forum for the region.
* Kurdistan Region Presidency
* Kurdistan Regional Government 


பகுப்பு:குர்திஸ்தான்
2012 வீவா உலகக்கோப்பை

**2012 வீவா உலகக்கோப்பை** (*2012 VIVA World Cup*) 5வது வீவா உலகக்கோப்பையாகும். பன்னாட்டுக் காற்பந்தாட்டக் கழகங்களின் கூட்டமைப்பின் (ஃபீஃபா) அங்கீகாரம் பெறாத நாடுகளுக்கான இப்போட்டி ஈராக்கிய குர்திஸ்தானில் நடைபெற்றது. இப்போட்டிகளில் ஒன்பது நாடுகள் சூன் 4 முதல் சூன் 9 வரை நெல்சன் மண்டேலா வெற்றிக் கிண்ணத்திற்காக விளையாடின.. தமிழீழ கால்பந்து அணி இம்முறை முதன் முறையாக இப்போட்டிகளில் பங்குபற்றியது.

## பங்குபற்றும் அணிகள்

## இடம்

## குழு கட்டங்கள்

### குழு அ

----

----

----

### குழு ஆ

----

----

----

### குழு இ

----

----

----

## இறுதிச் சுற்றுகள்

### 9வது இடம்
----

----

### 5ம்-8ம் இடங்களுக்கான அரையிறுதிகள்
----

----

----
### 7ம் இடம்
----

தமிழீழ அணி தனது முதலாவது பன்னாட்டு வெற்றியைப் பெற்றது.
----

### 5ம் இடம்
----

----

### அரையிறுதிகள்
----

----

----
### 3ம் இடம்
----

----

### இறுதி
----



## குறிப்புகள்

## வெளியிணைப்புகள்
*VIVA Official Site 
*Fixture Kurdistan 2012

பகுப்பு:வீவா உலகக்கோப்பை
பகுப்பு:2012 இல் விளையாட்டுகள்
தத்துவ ரூபம்

**தத்துவரூபம்** என்பது ஒரு தமிழ்நூல்.  வடமொழியில் இறைத் தத்துவம் பற்றிக் கூறப்படும் கருத்துக்கள் தமிழில் மொழிபெயர்க்கப்பட்டு இதில் கூறப்பட்டுள்ளன. இதன் ஆசிரியர் தத்துவராயர் என்பவர். வேதாந்த தத்துவம் பற்றிப் பல்வேறு கோணங்களில் பல்வேறு தலைப்புகளில் இவர் நூல்கள் எழுதியுள்ளார். 

இந்த நூலுக்கு ‘’’மும்மணிக்கோவை’’’ என்னும் பெயரும் உண்டு. இது தத்துவராயர் மும்மணிக்கோவை. 15-ஆம் நூற்றாண்டில் இந்த நூல் எழுதப்பட்டது.

இந்த நூலில் 30 பாடல்கள் உள்ளன, அனைத்தும் தத்துவராயரின் ஆசிரியரான சொரூபானந்தரைப் போற்றி பாடப்பட்டவை. 

## கருவி நூல்

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
பாகைமானி

வடிவவியலில், **பாகைமானி** அல்லது **கோணமானி** (*Protractor*) கோணங்களை அளவிடும், பொதுவாக ஊடுபுகக்கூடிய *பேர்பெக்சாலான*, ஒரு சதுர, வட்ட அல்லது அரை வட்டக் கருவியாகும். இதில் பயன்படுத்தப்படும் அளவை அலகுகள் பொதுவாக பாகை (°) ஆகும். இது இயந்திர மற்றும் பொறியியல் தொடர்பான பல்வேறு பயன்பாடுகளில் பயன்படுகிறது, ஆனால் மிகவும் பொதுவான பயன்பாடு பள்ளிகளில் வடிவவியல் பாடங்களில் இருக்கும். சில பாகைமானிகள் எளிய அரைத் தட்டுக்களாகும். சரிவு கோணமானி போன்ற  மேலும் மேம்பட்ட கோணமானிகளில், கோணம் அளவிட உதவும் ஒன்று அல்லது இரண்டு அசையும் கரங்கள் உண்டு.

## காட்சியகம்

Image:Protractor2.jpg|பாகையில் அளவிடப்பட்ட அரைவட்ட பாகைமானி (180 பாகை).
Image:Protractor1.svg|பாகையில் அளவிடப்பட்ட 360° பாகைமானி .
Image:Grad protractor.png|கிரேடுகளில் அளவிடப்பட்ட 400g பாகைமானி.
Image:Navigational rules types.JPG|A "Cras Navigation Plotter" double-protractor, in foreground.
Image:Protractor_Rapporteur_Degrees_V3.jpg|பாகையில் அளவிடப்பட்ட அரைவட்ட பாகைமானி (180 பாகை).


பகுப்பு:வடிவவியல்
பகுப்பு:கணிதக் கருவிகள்
மார்த்தாண்ட பைரவ தொண்டைமான்

**ஸ்ரீ பிரகதாம்பாதாஸ் இராஜ மார்த்தாண்ட பைரவ தொண்டைமான் பகதூர்** (Raja Sri Brahdamba Dasa Raja Sir Martanda Bhairava Tondaiman) (26 நவம்பர் 1875 – 28 மே 1928) என்பவர் புதுக்கோட்டை சமஸ்தானத்தின் அரசராக 1886 முதல் 1928 மே 28 வரை இருந்தவர் ஆவார். ஆஸ்திரேலிய பெண்மணி மோலி பிங்கை திருமணம் செய்து கொண்ட காரணத்தால் ஆங்கிலேய அரசு இவரை பதவியில் இருந்து நீக்கியது. இவரது இயற்பெயர் மார்த்தாண்ட பைரவ பல்லவராயர். இவர் பல்லவராயர் பரம்பரையை சேர்ந்தவர். நவம்பர் 26, 1875 அன்று புதுக்கோட்டை இளவரசி ராஜாமணி சாஹிப் மற்றும் அவரது கணவர் எம்.ஆர்.ஆர். குழந்தைசாமி பல்லவராயர் சாஹிப் அவர்களுக்கு மூன்றாவது மகனாகப் பிறந்தார். சிறு வயதிலேயே, மன்னர் இராமச்சந்திர தொண்டைமான் அவர்களால் தத்தெடுக்கப்பட்டார்.

## மேற்கோள்கள்

* 

பகுப்பு:1875 பிறப்புகள்
பகுப்பு:1928 இறப்புகள்
பகுப்பு:புதுக்கோட்டை சமஸ்தானம்
கூட்டல் நேர்மாறு

கணிதத்தில் ஓர் எண்ணின் **கூட்டல் நேர்மாறு** (*additive inverse*) என்பது அந்த எண்ணுடன் கூட்டக் கிடைக்கும் விடையானது பூச்சியமாக உள்ளவாறு அமையும் மற்றொரு எண்ணாகும்.

:a என்னும் எண்ணின் கூட்டல் நேர்மாறு: -a
இதனை -a = 0 - a  எனும் கழித்தலின் சுருக்க வடிவமாகக் (பூச்சியம் விடுபட்ட) கருதலாம்.

எடுத்துக்காட்டுகள்:
* 7&nbsp;+&nbsp;(−7)&nbsp;=&nbsp;0, என்பதால் 7 இன் கூட்டல் நேர்மாறு -7
* −0.3&nbsp;+&nbsp;0.3&nbsp;=&nbsp;0 என்பதால் −0.3 இன் கூட்டல் நேர்மாறு 0.3,.

ஓர் எண்ணின் கூட்டல் நேர்மாறு என்பது அவ்வெண்ணின் எதிர் எண்ணாக இருக்கும்.

ஒர் எண்ணின்  கூட்டல் நேர்மாறு, கூட்டல் எனும் ஈருறுப்புச் செயலியின் கீழ் அமையும் நேர்மாறு உறுப்பு ஆகும். ஓர் எண்ணின் கூட்டல் நேர்மாறை அந்த எண்ணை −1 ஆல் பெருக்குவதால் அடையலாம். அதாவது,  -a = -1 \times a. 

முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய எண்களுக்கெல்லாம் கூட்டல் நேர்மாறு உண்டு. ஏனென்றால் மேற்கூறிய எண்வகைகளின் கணங்களில் அவற்றின் எதிர் எண்களும் அடங்கும். ஆனால் இயல் எண்களின் கூட்டல் நேர்மாறு ஓர் இயல் எண்ணாக இல்லை. இதனால் இயல் எண்களின் கணம் கூட்டல் நேர்மாறு காணும் செயலைப் பொறுத்து அடைவு பெறவில்லை.

கூட்டல் நேர்மாறு தனித்தன்மையதாய் இருக்க வேண்டுமாயின் அக்கூட்டல் செயலி சேர்ப்புப் பண்பு உடையதாய் இருக்க வேண்டும். எடுத்துக்காட்டாக, மெய்யெண்களின் கூட்டல் சேர்ப்புப் பண்பு கொண்டதாகையால் ஒவ்வொரு மெய்யெண்ணுக்கும் ஒரு தனித்த கூட்டல் நேர்மாறு உள்ளது.

## மேற்கோள்கள்
*

பகுப்பு:எண்கணிதம்
பகுப்பு:நுண்புல இயற்கணிதம்
பகுப்பு:அடிப்படை இயற்கணிதம்
பகவதி (திரைப்படம்)

***பகவதி*** (*Bagavathi*) என்பது 2002ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் ஏ. வெங்கடேசின் இயக்கத்திலும் பட்டுக்கோட்டை பிரபாகரின் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்தது.

## நடிகர்கள்

## பாடல்கள்

## மேற்கோள்கள்

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
சொரூபானந்தர்

**சொரூபானந்தர்** அல்லது **சொரூபானந்த தேசிகர்** (Svarupananda Desikar)  என்பவர் 15-ஆம் நூற்றாண்டில் வாழ்ந்த சைவ வேதாந்தி.
தத்துவராயரின் குரு. 
சொரூபானந்தருக்குந் தத்துவராயர் தாய்மாமன் மகன். 
சொரூபானந்தர் சேந்தமங்கலத்திலும், தத்துவராயர் வீரைமாநகரிலும் பிறந்து வாழ்ந்தனர். 
திருவலஞ்சுழியில் வாழ்ந்தனர் என்றும் சொல்லப்படுகிறது. 
## கதை
* இருவரும் குருவைத் தேடிச் சென்றனர். தத்துவராயர் வடக்கு நோக்கிச் சென்றார். சொரூபானந்தர் செற்கு நோக்கிச் சென்றார். 
* திருப்பைஞ்ஞீலி என்னும் ஊரில் நாணற்புல் புதரில் அமர்ந்து சிவப்பிரகாசர் தவம் செய்துகொண்டிருந்தார். இவர் புதரிலிருந்து வெளியில் வரும்போது சொரூபானந்தர் கண்டு வணங்கிக் குருவாகப் பெற்றார். குரு கிடைக்காமல் திரும்பிய தத்துவப்பிரகாசர் திரும்பிவந்து சொரூபானந்தரைக் கண்டு குருவாக ஆக்கிக்கொண்டார்.
*சொரூபானந்தர் தத்துவராயரை மதிக்கவில்லை. எனவே அவரது மதிப்பைப் பெறத் தத்துவராயர் குருவைப் போற்றி 18 நூல்கள் எழுதினார். இவற்றை அடங்கல்முறை எனக் குறிப்பிடுகிறோம். இவற்றை இவரது ஆசிரியர் **கூந்தலை உடையவன் வாரி முடிக்கிறான் (தமிழ் தெரிந்தவன் பாடிய பாட்டு) என்றும், உலகியலுக்கு உதவாதவை என்றும்** கருதினார்.
*இப்படி ஆசிரியரின் நன்மதிப்பைப் பெறமுடியாத தத்துவராயர் கடலில் விழுந்து உயிர் துறக்கச் சென்றார். செய்தி அறிந்த சொரூபானந்தர் “அந்தக் குருவுக்கு வீங்கியை இங்கே வரச்சொல்லுங்கள்” என்றார். 
*ஆசிரியரின் கட்டளையை ஏற்று தத்துவராயர் மீண்டார். “இந்த நூல்கள் உனக்குப் பயன்படும். உலகியலுக்குப் பயன்படா” என ஆசிரியர் விளக்கினார்.
*அன்று தனக்கு உணவு படைப்பதற்கு முன் தத்துவராயர் ‘மோகவதைப் பரணி’ என்னும் நூலின் நடுப்பாகமாகச் ‘சசிவர்ண போதம்’ என்னும் பகுதியைப் பாடிக் குருவுக்குப் படைத்தார். குரு அதனைப் பாராட்டினார்.
*பின்னர் பெருந்திரட்டு, குறுந்திரட்டு ஆகிய நூல்களும் தத்துவராயரால் தொகுக்கப்பட்டன.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:சைவக்குருமார்கள்
பகுப்பு:தமிழறிஞர்கள்
தி. சதாசிவம்

**தியாகராஜன் சதாசிவம்** (செப்டம்பர் 4, 1902 - நவம்பர் 22, 1997) இந்தியாவின் முன்னணி விடுதலைப் போராட்ட வீரரும், பாடகரும், பத்திரிகையாளரும், திரைப்படத் தயாரிப்பாளரும் ஆவார். இரா. கிருஷ்ணமூர்த்தியுடன் இணைந்து கல்கி வார இதழைத் தொடங்கியவர். கிருஷ்ணமூர்த்தியின் இறப்புக்குப் பின்னர் கல்கி இதழின் ஆசிரியராகப் பணியாற்றியவர். இவர் பிரபல கருநாடக இசைப் பாடகி எம். எஸ். சுப்புலட்சுமியின் கணவர் ஆவார்.

## வாழ்க்கைக் குறிப்பு
கல்கி சதாசிவம் திருச்சி ஆங்கரை என்ற ஊரில் தியாகராஜன் ஐயர், மங்களம் ஆகியோரின் 16 பிள்ளைகளில் மூன்றாவதாகப் பிறந்தார். லாலா லஜபதி ராய், பிபின் சந்திர பால், பால கங்காதர திலகர், அரவிந்தர் ஆகியோரின் பேச்சுக்களால் கவரப்பட்ட சதாசிவம் இளம் வயதிலேயே விடுதலை இயக்கத்தில் தன்னை இணைத்துக் கொண்டார். சுப்பிரமணிய சிவாவைக் குருவாக ஏற்றுக் கொண்டார். இதனால் பள்ளியில் இருந்து விலகி பாரத சமாச இயக்கத்தில் இணைந்தார். பின்னர் இராசகோபாலாச்சாரி, மகாத்மா காந்தி ஆகியோரின் பால் ஈர்க்கப்பட்டு அறப் போராட்டத்தில் ஈடுபட்டார்.

மூத்த மனைவி அபிதகுஜாம்பாள் வாயிலாக இராதா, விஜயா ஆகியோர் இவரின் பெண் பிள்ளைகள் ஆவர். 1936 சூலையில் சுப்புலட்சுமியை சந்தித்தார். முதல் மனைவி இறந்ததை அடுத்து சுப்புலட்சுமியை 10 சூலை 1940 அன்று மறுமணம் புரிந்தார்.

## திரைப்படத் தயாரிப்புகள்
இவர் தன் மனைவி  எம். எஸ். சுப்புலட்சுமியுடன் இணைந்து சந்திர பிரபா சினிடோன் எனும் திரைப்பட தயாரிப்பு நிறுவனத்தை நிறுவி, 1939-இல் சகுந்தலை எனும் திரைப்படத்தை தயாரித்தார். இத்திரைப்படத்தில் எம்.  எஸ். சுப்புலெட்சுமி சகுந்தலா கதாபாத்திரத்தில் நடித்தார்.

## மேற்கோள்கள்

பகுப்பு:1902 பிறப்புகள்
பகுப்பு:1997 இறப்புகள்
பகுப்பு:தமிழ் எழுத்தாளர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தமிழகப் பத்திரிகையாளர்கள்
பகுப்பு:திருச்சி மாவட்ட மக்கள்
பகுப்பு:இந்திய ஊடகவியலாளர்கள்
பகுப்பு:திரைப்படத் தயாரிப்பாளர்கள்
பகுப்பு:இந்தியத் திரைப்படத் தயாரிப்பாளர்கள்
உற்பத்தி

**உற்பத்தி** என்பது இயந்திரம், கருவிகள் போன்றவற்றின் செயலாக்கத்தாலும், தொழிலாளிகளின் உழைப்பாலும் சரக்குகள் அல்லது பொருட்களை தயாரிப்பதாகும். உற்பத்தி என்ற சொல் மனிதச் செயல்பாடுகள், கைவினைப்பொருள் அல்லது உயர் நுட்பத் உற்பத்தி போன்றவைகளை குறிப்பதாயினும், பொதுவாக மூலப் பொருள்களில் இருந்து பெருமளவில் ஆக்கம்பெற்ற சரக்குகளை உற்பத்தி செய்யும் தொழிற்துறை தயாரிப்பை குறிப்பதாகும். இதுபோன்ற ஆக்கம்பெற்ற சரக்குகள், பின் வேறு சில சிக்கலான தயாரிப்புகளை உற்பத்தி செய்யவோ, அல்லது மொத்த வியாபாரிகளுக்கு விற்கவோ பயன்படுகின்றன.

உற்பத்தியானது பொருளாதார அமைப்புகளில் அனைத்து வகையான மாற்றங்களையும் ஏற்படுத்துகிறது. தடையற்ற சந்தைப் பொருளாதாரத்தில், வழக்காக உற்பத்தி  என்பது நுகர்வோருக்கு விற்பதால் இலாபமுண்டாகிற தயாரிப்புகளின் மொத்த தயாரிப்புகளையே குறிப்பிடுகிறது. கூட்டுடைமையளர் பொருளாதாரத்தில், உற்பத்தி என்பது மத்தியில் திட்டமிட்ட பொருளாதாரத்திற்கு வழங்கும் நிலையைக் குறிப்பிடும். கலப்புச் சந்தைப் பொருளாதாரத்தில், உற்பத்தி என்பது அரசின் சில கட்டுப்பாடுகளுக்கு இடையில் நடைபெறுகிறது.

## உற்பத்தியின் அடிப்படையில் நாடுகளின் பட்டியல்
உற்பத்தியில் முதல் 20 நாடுகளின் பட்டியல்கள், உலக வங்கியின் புள்ளிவிபரங்கள் அடிப்படையில் மொத்த அமெரிக்க டாலர்களில்

## மேற்கோள்கள்
* 

பகுப்பு:பொறியியல்
பகுப்பு:உற்பத்தி
பவித்ரமாணிக்கப்பட்டினம்

**பவித்ரமாணிக்கப்பட்டினம்** என்பது பாண்டியர் நாட்டுத் துறைமுகப் பட்டினங்களுள் ஒன்று. இது கி.பி. 875 - 1368 வரை அதிகம் அறியப்பட்டத் துறைமுகமாக விளங்கிற்று. அக்காலத்தில் இது அகநாடுகளுள் ஒன்றான கீழ்செம்பில் நாட்டின் ஒரு பகுதியாகும். தற்போது இது இராமநாதபுரம் வட்டம் என்னும் பெயரில் அழைக்கப்படுகிறது. இது சோழர் காலத்தில் பாண்டிநாட்டில் உருவாக்கப்பட்டது. தொண்டி நகரும் சில ஆண்டுகள் இதே பெயரில் அழைக்கப்பட்டாலும் இரண்டும் வேறாகும்.

## மூலம்
* பாண்டிய நாட்டுக் கடற்கரைப் பட்டினங்கள், வணிகத் தொடர்புகள் (கி.பி. 600-1400), வெ.வேதாச்சலம், மதுரை.

## மேற்கோள்கள்

## உசாத்துணை
* தமிழகக் கடல்சார் ஆய்வுகள், ந. அதியமான் மற்றும் பா. ஜெயக்குமார், தமிழ்ப் பல்க்லைக்கழகம், தஞ்சாவூர், நவம்பர் 2006.

பகுப்பு:பாண்டியர் துறைமுகங்கள்
ஆக்கம்பெற்ற பண்டம்

**ஆக்கம்பெற்ற பண்டம்** (*Finished goods*) என்பது உற்பத்தி செயல்பாட்டில் முற்றுபெற்று விற்காமலோ அல்லது இறுதிப் பயனருக்கு விநியோகிக்காமலோ இருக்கும் பண்டங்களைக் குறிப்பதாகும்.

## உற்பத்தி
உற்பத்தியில் மூன்று நிலை இருப்புக் கணக்குகள் உள்ளன:

# மூலப் பொருள்
# செயலாக்க வேலை
# ஆக்கம்பெற்ற பண்டங்கள்

மூலப் பொருளாய் கொள்முதல் செய்த ஒரு பண்டம், தயாரிப்பின் உற்பத்திக்கு மாறுகிறது. உற்பத்தி செயல்பாட்டில் பகுதி ஆக்கம்பெற்ற பண்டங்களை **செயலாக்க வேலை** என்றழைக்கப்படுகிறது. அதுவே உற்பத்தி செயல்பாட்டிலிருந்து முற்றுபெற்று, அவை விற்கப்படாமலோ அல்லது இறுதிப்பயனரிடம் விநியோகிக்காமலோ இருந்தால் அதனை **ஆக்கம்பெற்ற** பண்டம் என்பர்.

ஆக்கம்பெற்ற பண்டம் என்பதோர் ஒப்புமைச் சொல். விநியோகச் சங்கிலி மேலாண்மை ஓட்டத்தில், கொள்முதலாளரின் மூலப் பொருளுடன் வழங்குநரின் ஆக்கம்பெற்ற பண்டங்களும் உள்ளடக்கியதாகும். 

## மேற்கோள்கள்

பகுப்பு:உற்பத்தி
பகுப்பு:விநியோகச் சங்கிலி மேலாண்மை
சிவப்பிரகாச வெண்பா

**சிவப்பிரகாச வெண்பா** என்னும் நூல் தத்துவராயர் இயற்றிய நூல்களில் ஒன்று. 

இதன் காலம் 15-ஆம் நூற்றாண்டு. தத்துவராயரின் ஆசிரியர் சொரூபானந்தர்; சொரூபானந்தரின் ஆசிரியர் சிவப்பிரகாச சுவாமிகள். இந்த நூல் சிவப்பிரகாச சுவாமிகளைப் போற்றி எழுதப்பட்டது.

தத்துவராயர் முதன்முதலில் எழுதிய நூல் எனக் கருதப்படுகிறது. இதில் 43 வெண்பாக்கள் உள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:வெண்பா
பகுப்பு:தத்துவராயர் எழுதிய நூல்கள்
தத்துவாமிர்தம்

**தத்துவாமிர்தம்** என்னும் நூல் தத்துவராயர் இயற்றிய நூல்களில் ஒன்று. 
*காலம் 15-ஆம் நூற்றாண்டு.
* தத்துவராயரின் ஆசிரியர் சொரூபானந்தர்.
* பைஞ்ஞீலி வெள்ளறை அருகிலுள்ள ‘கோவத்தை’ என்ற இடத்தில் குகையிலிருந்த குரு சொரூபானந்தரைத் தத்துவராயர் கண்டு அவருக்கு மாணவரான செய்தியைக் கூறுவது.
*இதில் ஐந்து தலைப்புகள் உள்ளன. அவை
#அதிகார பத்ததி, 
#வாக்கிய பத்ததி, 
#சிவரான பத்ததி, 
#மனை பத்ததி, 
#நிதிதயாண பத்ததி என்பன. 
வழிநூல்
*இந்த நூலின் கருத்தை விளக்குவதற்காக வேதாந்த தத்துவாமிர்த கட்டளை என்னும் நூல் பிற்காலத்தில் எழுதப்பட்டுள்ளது.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தத்துவராயர் எழுதிய நூல்கள்
தாளம் (இசைக்கருவி)

**தாளம்** எனப்படுவது ஒரு கஞ்ச வகை தமிழர் இசைக்கருவி. இதற்கு சிங்கி, மணி, ஜாலர் என வேறு பெயர்களும் உள்ளன. இது கைக்கு அடக்கமான வட்ட வடிவிலான வெண்கலத்தால் ஆன இரு பாகங்களைக் கொண்டது. இரண்டையும் சேர்ந்து தட்டி தாளம் எழுப்புவர். பல்வேறு இசைக்கருவிகள் சேர்ந்து வாசிக்கப்படும் போது இசையின் கால அளவுகளை நெறிப்படுத்தும் கருவி தாளம் ஆகும்.

## மேற்கோள்கள்


## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்

பகுப்பு:கஞ்சக் கருவிகள்
பகுப்பு:தமிழர் இசைக்கருவிகள்